**KLAIPĖDOS MIESTO SAVIVALDYBĖS ADMINISTRACIJA**

**NEĮGALIŲJŲ REIKALŲ TARYBOS**

 **POSĖDŽIO PROTOKOLAS**

2016-02-17Nr. TAR1-9

Posėdis įvyko 2016-02-17, 15:00 val.

Posėdžio pirmininkas Kazys Bagdonas.

Posėdžio sekretorius Jurgita Šekštėnienė.

Dalyvavo: Vladas Alsys, Danutė Daukantienė, Sigita Kurmelienė, Audronė Liesytė, Tomas Meškinis, Nina Puteikienė, Janina Tulabienė, Laima Stelingienė, Adolfas Ruškys, Saulius Liekis, Donatas Kaubrys.

DARBOTVARKĖ:

1. Dėl baseino naudojimosi žmonėms su negalia rašto tvirtinimas
2. Dėl žmonių su negalia sporto šventės organizavimo rašto tvirtinimas.
3. 2016 metų Klaipėdos biudžeto pristatymas, ilgalaikis planas.
4. SVARSTYTA. Baseino naudojimosi žmonėms su negalia rašto tvirtinimas.

Pirmininkas Kazys Bagdonas supažindino Neįgaliųjų reikalų tarybos narius su raštu, baseino paslaugomis naudotis neįgaliesiems. 8 organizacijos atsakė į raštą ir pareiškė norą lankyti baseiną.

Nina Puteikienė pasiūlė, kad neįgalieji būtų atrenkami pariteto principu. Atsižvelgiant į visų prašančių poreikius, proporcingai nuo klientų skaičiaus.

NUTARTA:

Raštui pritarta.

1. SVARSTYTA. Žmonių su negalia sporto šventės organizavimas, rašto tvirtinimas.

Kazys Bagdonas pristatė raštą, dėl Klaipėdos miesto žmonių su negalia sporto šventės organizavimo. Buvo pastebėta keletas netikslumų todėl raštas bus koreguojamas. Tarybos nariai išsakė savo nuomones apie šią šventę, dauguma pastebėjo, kad vis labiau mažesnio susidomėjimo ši šventė sulaukia iš organizacijų, todėl būtina kažką keisti, siekiant šventę padaryti įdomesnią patrauklesnę šventės dalyviams.

Danutė Daukantienė pasidalino įspūdžiais iš Vilniaus neįgaliųjų šventės „Tau, Vilniau“ kuri vyksta visos Lietuvos mastu, į šia šventę atvyksta neįgalieji iš visos Lietuvos. Šventė „Tau, Vilniau“ – tai galimybė neįgaliems žmonėms parodyti visuomenei savo kūrybinius ir darbinius pasiekimus bei neišsenkančią dvasios stiprybę. Į šventę suvažiuoja daugiau kaip 1500 neįgaliųjų iš 130 organizacijų. Tame tarpe ir Klaipėdiečiai. Danutė Daukantienė pasiūlė neįgaliųjų sporto šventę perkelti į vasaros laiką, kad būtų galima ją organizuoti prie jūros ir sukviesti neįgaliuosius iš visos Lietuvos, čia į Klaipėda.

Tarybos nariai šiam siūlymui pritaria.

 NUTARTA:

1. Raštui pritarta.

3. SVARSTYTA. Klaipėdos biudžeto pristatymas 2016 metų, ilgalaikis planas.

Kazys Bagdonas pranešė, kviestinis svečias Rūta Kambaraitė neatvyko pristatyti biudžeto, todėl paprašė tarybos narių gal kažkas galėtų trumpai jį pristatyti.

Nina Puteikienė trumpai pristatė ir supažindino su 2016 m. biudžeto detalėmis. Tai pat paprašė, kad pirmininkas nusiųstų raštą į administraciją ir paklaustų, kodėl savivaldybės atstovas neatvyko į posėdį. Tai pat Nina Puteikienė pasiūlė pateikti užklausas departamentų vadovams dėl neįgaliųjų keltuvų pritaikymo įstaigose, kiek jų trūksta, ir pristatyti neįgaliųjų tarybai.

Tomas Meškinis pasiūlė pakartotinai iškviesti Rūtą Kambaraitę į sekantį posėdį.

Nina Puteikienė pasiūlė kreiptis į Tarybos sekretoriatą, ir paklausti ar būtų galimybė viešai skelbti ne tik posėdžius savivaldybės tinklapyje, bet ir spaudoje, kad visiems žmonėms būtų prieinama informacija.

Donatas Kaubrys pasiūlė sekantį išvažiuojamąjį posėdį daryti Klaipėdos Universitete ir pažiūrėti, kaip ši įstaiga yra pritaikyta neįgaliesiems.

Laima Stelingienė pastebėjo, kad neįgaliesiems turintiems regos sutrikimų (akliems) nėra balsavimo lapelių su Brailio raštu. Todėl tokie žmonės savarankiškai negali balsuoti.

Tomas Meškinis pastebėjo, kad ne visos apylinkių, bei apygardų rinkimų balsavimo salės yra pirmame aukšte, todėl yra įdomu kaip neįgaliesiems yra sudaromos sąlygos balsavimui.

NUTARTA:

Pakartotinai iškviesti Rūtą Kambaraitę į sekantį posėdį. Kreiptis į Tarybos sekretoriatą, dėl Tarybos posėdžių, skelbimo spaudoje. Išvažiuojamąjį posėdį daryti Klaipėdos Universitete.

|  |  |
| --- | --- |
| Posėdžio pirmininkas | Kazys Bagdonas |
|  |
| Posėdžio sekretorius | Jurgita Šekštėnienė |